wannaphong/clean_thaiwikipedia huggingface dataset:
# งูแมมบา
งูแมมบา  เป็นงูพิษร้ายแรงมากสกุลหนึ่ง ใช้ชื่อสกุลว่า Dendroaspis จัดอยู่ในวงศ์งูพิษเขี้ยวหน้า (Elapidae) มีถิ่นกำเนิดในทวีปแอฟริกา

งูในสกุลงูแมมบานั้น เป็นงูที่มีลำตัวเรียวยาว มีส่วนหัวขนาดเล็ก มีตากลมโต มีขนาดความยาวโดยเฉลี่ยประมาณ 1.5-2 เมตร พบใหญ่ที่สุดได้ถึง 4 เมตร และเป็นงูที่มีความว่องไวมาก สามารถเลื้อยคลานได้เร็วถึง 12-20 กิโลเมตร/ชั่วโมง บนพื้นดิน จนถูกจัดให้เป็นงูที่เลื้อยไวที่สุดบนโลกมาแล้ว

งูแมมบานั้น จะมีสีเดียวตลอดทั้งลำตัว โดยจะมีทั้งสีน้ำตาล, สีเขียว หรือเหลือบสีต่าง ๆ บนเกล็ด รวมถึงสีขาวอมเทาหรือเทาตุ่น ๆ ด้วย ในบางชนิด มีเกล็ดเรียบลื่น เกล็ดบนหัวมีขนาดใหญ่ มุมปากยาว ดวงตามีขนาดกลมโต  มีความแตกต่างกันมากระหว่างเพศ โดยงูตัวผู้จะมีขนาดใหญ่กว่าตัวเมียเล็กน้อย เป็นงูที่ขยายพันธุ์ด้วยการวางไข่ ดำรงชีวิตทั้งบนต้นไม้และพื้นดิน กินอาหารได้แก่ สัตว์ขนาดเล็กต่าง ๆ รวมทั้งงูด้วยกันเองด้วย

งูแมมบานั้นได้ถูกอนุกรมวิธานออกเป็นชนิดได้ 4 ชนิด คือ 

 งูกรีนแมมบาตะวันออก (Dendroaspis angusticeps) พบในแอฟริกาตอนใต้ทางทิศตะวันออก จัดเป็นงูในสกุลนี้ที่มีขนาดเล็กที่สุด และเป็นชนิดต้นแบบ

งูแมมบาเจมส์สัน (Dendroaspis jamesoni) พบในแอฟริกาตอนกลาง มี 2 ชนิดย่อย

งูแบล็คแมมบา (Dendroaspis polylepis) เป็นชนิดที่มีขนาดใหญ่และยาวที่สุด รวมทั้งมีอุปนิสัยก้าวร้าวมากที่สุด พบในแอฟริกากลางและตะวันออก

งูกรีนแมมบาตะวันตก (Dendroaspis viridis) มีลักษณะคล้ายกับงูกรีนแมมบาตะวันออก แต่มีสีที่แตกต่างออกไป และมีความยาวกว่า พบในแอฟริกาตะวันตก  และพบในพื้นที่ ๆ จำกัดกว่า

โดยงูแมมบาทุกชนิดนั้น เป็นงูที่มีพิษร้ายแรงมาก สามารถฆ่ามนุษย์ให้เสียชีวิตได้ ในเวลาเพียงไม่กี่นาที โดยมีผลต่อระบบประสาท ผู้ที่ถูกกัดจะเสียชีวิตด้วยอาการหัวใจวาย จนได้ชื่อว่า "แมมบา" อันหมายถึง "โลงศพ" เพราะมีส่วนหัวที่เป็นรูปสี่เหลี่ยมมุมฉาก ได้ชื่อว่าเป็นงูที่อันตรายที่สุดในทวีปแอฟริกา โดยเฉพาะในงูแบล็คแมมบาที่มีขนาดใหญ่ที่สุด และอาศัยหากินบนพื้นดิน ไม่ขึ้นไปบนต้นไม้ ที่สำคัญมีอุปนิสัยดุร้ายก้าวร้าว ไม่เกรงกลัวมนุษย์เหมือนงูชนิดอื่น ๆ อีกทั้งยังสามารถฉกกัดได้ด้วยความรวดเร็วและฉกในมุมที่ไม่มีงูสกุลใดทำได้ด้วย เนื่องจากกระดูกพาลาทีนไม่มีก้านกระดูกโคเอนัล  ซ้ำยังสามารถฉกได้ไกลและสูงกว่า 2 เมตรอีกด้วย และสามารถแผ่แม่เบี้ยหรือพังพานได้ แม้จะไม่ใหญ่เท่าของงูเห่า (Naja spp.) และงูจงอาง (Ophiophagus hannah) ที่ถูกวงศ์เดียวกันก็ตามวีรยุทธ์ เลาหะจินดา, วิทยาสัตว์เลื้อยคลานและสัตว์สะเทินน้ำสะเทินบก หน้า 412-413 (พ.ศ. 2552) ISBN 978-616-556-016-0  Chelonian, วิเคราะห์ประเด็น "กรีนแมมบ้า" หรือ "เกรียนแมมบ้า" อ่านเนื้อหาให้จบ แล้วฟันธง หน้า 144-155 จากนิตยสาร AquariumBiz ฉบับที่ 18 ปีที่ 2: ธันวาคม 2011 

นอกจากนี้เล้ว มีการวิจัยพบว่า พิษของงูแมมบานั้น โดยเฉพาะงูแบล็คแมมบา มีสารระงับความเจ็บปวดเหมือนกับมอร์ฟีน แต่มีผลข้างเคียงน้อยกว่า  พิษ “งูแมมบ้า” เลิศกว่ามอร์ฟีน ผลข้างเคียงน้อยกว่า จากผู้จัดการออนไลน์

โดยที่คำว่า Dendroaspis ที่ใช้เป็นชื่อสกุลนั้น หมายถึง "งูต้นไม้"
# กฤษดาภรณ์ เสียมภักดี
กฤษดาภรณ์ เสียมภักดี (เกิด 25 ธันวาคม พ.ศ. 2489) อดีตสมาชิกสภาผู้แทนราษฎรจังหวัดเชียงใหม่ อดีตรองผู้ว่าราชการจังหวัดเชียงใหม่

 ประวัติ 
กฤษดาภรณ์ เสียมภักดี เกิดเมื่อวันที่ 25 ธันวาคม พ.ศ. 2489 เป็นบุตรของนายสง เสียมภักดี อดีตผู้อำนวยการโรงพยาบาลเสียมภักดีพ.ศ. ๒๕๑๒ข่าวเหตุการณ์หลังจากไฟไหม้ตลาดต้นลำใยและตลาดวโรรสในอดีต และนางฟองจันทร์ เสียมภักดี มีพี่น้อง 7 คน สำเร็จการศึกษาจากโรงเรียนยุพราชวิทยาลัย ระดับปริญญาตรีศิลปศาสตรบัณฑิต สาขารัฐศาสตร์ มหาวิทยาลัยเชียงใหม่ และผ่านการศึกษาอบรมหลักสูตรนักปกครองระดับสูง (นปส.) จากสถาบันดำรงราชานุภาพ กระทรวงมหาดไทย

กฤษดาภรณ์ เสียมภักดี สมรสกับนางเพ็ญพรรณ มีบุตร 2 คน

 การทำงาน 
กฤษดาภรณ์ เสียมภักดี เป็นอดีตข้าราชการ ในกระทรวงมหาดไทย ตำแหน่งสุดท้ายก่อนเกษียณอายุราชการคือ รองผู้ว่าราชการจังหวัดเชียงใหม่

ต่อมาได้ลงเลือกตั้งสมาชิกสภาผู้แทนราษฎรจังหวัดเชียงใหม่ครั้งแรกในปี พ.ศ. 2550 สังกัดพรรคพลังประชาชนสมาชิกสภาผู้แทนราษฎร ชุดที่ 23 พร้อมกับนางสาวชินณิชา วงศ์สวัสดิ์ และ ดร.สุรพงษ์ โตวิจักษณ์ชัยกุล และได้รับการเลือกตั้ง ต่อมา พ.ศ. 2554 ได้รับการเลือกตั้งเป็นครั้งที่ 2 ในสังกัดพรรคเพื่อไทยเด็ก "เติ้ง" กวนใจพท.วืดยึดเหนือตอนบน

ในการเลือกตั้ง พ.ศ. 2562 เขาไม่ได้ลงสมัครรับเลือกตั้ง เนื่องจากต้องการพักผ่อนพท.วางตัวว่าผู้สมัคร ส.ส.เชียงใหม่ 9 เขต เผยเขต 3 บ้านเกิด ‘แม้ว-ปู’ ตระกูลชินวัตรไม่ส่งตัวแทน

 สมาชิกสภาผู้แทนราษฎร 
กฤษดาภรณ์ เสียมภักดี ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงใหม่ สังกัดพรรคพลังประชาชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงใหม่ สังกัดพรรคเพื่อไทย
thumb|ภาพรถหาเสียง ในการเลือกตั้ง พ.ศ. 2550

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕, เล่ม ๑๒๙ ตอนที่ ๓๕ ข หน้า ๒, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒, เล่ม ๑๒๖ ตอนที่ ๑๖ ข หน้า ๙, ๔ ธันวาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๔ ตอนที่ ๓๖ ง ฉบับพิเศษ หน้า ๗๓, ๒๗ กุมภาพันธ์ ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๒๓ ตอนที่ ๒๒ ข หน้า ๑๗, ๔ ธันวาคม ๒๕๔๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๖ ตอนที่ ๓ ข หน้า ๓๖๕, ๓๐ มกราคม ๒๕๔๒
# วิทยา ทรงคำ
วิทยา ทรงคำ (เกิด 29 ตุลาคม พ.ศ. 2498) อดีตสมาชิกสภาผู้แทนราษฎรจังหวัดเชียงใหม่ 5 สมัย และอดีตเลขานุการนายกองค์การบริหารส่วนจังหวัดเชียงใหม่คณะผู้บริหาร จากเว็บไซต์องค์การบริหารส่วนจังหวัดเชียงใหม่ สืบค้นวันที่ 5 เมษายน 2561

 ประวัติ 
วิทยา เกิด 29 ตุลาคม พ.ศ. 2498 ที่อำเภอสันทราย จังหวัดเชียงใหม่ เป็นบุตรนายติ๊บ และนางคำปัน ทรงคำ มีพี่น้อง 4 คน ได้แก่ นายประหยัด ทรงคำ นางบัวซอน บุตรศักดิ์ และนายประเสริฐ ทรงคำ ด้านครอบครัวสมรสกับนางจุรีรัตน์ ทรงคำ มีบุตร 2 คน

สำเร็จการศึกษาศึกษาศาสตรบัณฑิต สาขาบริหารการศึกษา มหาวิทยาลัยสุโขทัยธรรมาธิราช, นิติศาสตรบัณฑิต มหาวิทยาลัยสุโขทัยธรรมาธิราช และศึกษาศาสตรมหาบัณฑิต สาขาบริหารการศึกษา มหาวิทยาลัยเชียงใหม่

 งานการเมือง 
ก่อนลงสนามเลือกตั้งนายวิทยารับราชการครู ต่อมาปี พ.ศ. 2544 ได้รับเลือกตั้งสมาชิกสภาผู้แทนราษฎรครั้งแรกในสังกัดพรรคไทยรักไทย โดยสามารถเอาชนะนางกิ่งกาญจน์ ณ เชียงใหม่ จากพรรคความหวังใหม่ อดีต ส.ส. 2 สมัย และนายมอนอินทร์ รินคำ จากพรรคชาติไทย อดีต ส.ส. 2 สมัยเช่นเดียวกันได้ หลังจากนั้นได้รับเลือกตั้งติดต่อกันมาอีก 3 ครั้ง

ต่อมาได้ดำรงตำแหน่งเลขานุการนายกองค์การบริหารส่วนจังหวัดเชียงใหม่ ซึ่งมีบุญเลิศ บูรณุปกรณ์ เป็นนายกองค์การบริหารส่วนจังหวัดเชียงใหม่

เขาลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย และได้รับเลือกตั้งอีกสมัย

แต่ในการเลือกตั้งนายกองค์การบริหารส่วนจังหวัดเชียงใหม่ พ.ศ. 2563 เขาให้การสนับสนุนนายบุญเลิศ บูรณุปกรณ์ ซึ่งเป็นคู่แข่งของผู้สมัครที่พรรคเพื่อไทยให้การสนับสนุนเอ็กซเรย์ ตัวเต็งนายก อบจ. เครือข่ายการเมือง-ธุรกิจ

 สมาชิกสภาผู้แทนราษฎร 
วิทยา ทรงคำ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเชียงใหม่ สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดเชียงใหม่ สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงใหม่ สังกัดพรรคพลังประชาชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงใหม่ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงใหม่ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๑๐, ๑๘ ธันวาคม ๒๕๕๑
# เกอชิชเทินเอาส์เดมวีเนอร์วัลท์
เกอชิชเทินเอาส์เดมวีเนอร์วัลท์ ("เรื่องเล่าจากป่าเวียนนา") เป็นเพลงวอลซ์ของโยฮันน์ ชเตราสส์ ที่สอง ประพันธ์ขึ้นและออกแสดงครั้งแรกที่เวียนนา ในปี ค.ศ. 1868 ชื่อผลงานมาจากชื่อ ป่าเวียนนา  เป็นป่าธรรมชาติที่อยู่บริเวณที่ราบสูงเชิงเขาแอลป์ตอนเหนือ บริเวณรัฐโลเวอร์ออสเตรียและรัฐเวียนนาของออสเตรีย

ในปี ค.ศ. 1931 นักเขียนชาวเยอรมันเชื้อสายออสเตรีย-ฮังการี ชื่อ Ödön von Horváth ได้เขียนบทละครโดยดัดแปลงมาจากเพลงวอลซ์ของชเตราส์ ใช้ชื่อว่า Geschichten aus dem Wiener Wald (ตัวสะกดต่างจากต้นฉบับของชเตราส์เล็กน้อย) ผลงานนี้ได้รับรางวัล Kleist Prize เป็นรางวัลวรรณกรรมดีเด่นของเยอรมนี ต่อมาได้มีการสร้างภาพยนตร์และละครโทรทัศน์จากบทละครนี้อีกหลายครั้ง ในปี ค.ศ. 1961, 1964, 1979

เพลงนี้ยังปรากฏในภาพยนตร์เรื่อง ไททานิก (1997) ของเจมส์ คาเมรอน เป็นทำนองเพลงกล่องดนตรีของตัวละครโรส เดวิท บูเคเตอร์ (รับบทโดยเคท วินสเลท) ในฉากที่โรสรับของขวัญจากคู่หมั้น http://www.allthelyrics.com/forum/identify-it/76220-in-the-movie-titanic-the-tune-on-roses-music-box.htmlThe jewel music box of the Rose
# พระเจ้าย็องยัง
พระเจ้าย็องยัง  ทรงเป็นจักรพรรดิองค์ที่26 ขึ้นครองราชย์ในปี ค.ศ. 590 (พ.ศ 1133) ต่อจากพระเจ้าพย็องว็อน พระเจ้าย็องยังทรงครองราชย์ 28 ปี และสวรรคตในปี ค.ศ. 618 (พ.ศ. 1161) จากนั้นพระอนุชาคือพระเจ้าย็องนยู จึงขึ้นครองราชย์สืบไป

พระเจ้าย็องยังมีอีกพระนามหนึ่งคือ พระเจ้าพย็องยัง
# วาฮากา
วาฮากา  หรือ โออาฆากาเดฆัวเรซ  เมืองที่ใหญ่ที่สุดและเป็นเมืองหลวงของรัฐวาฮากา รัฐมีพื้นที่ 85.48 ตารางกิโลเมตร (32,820.2 ตารางไมล์)  เมืองมีประชากร 593,522 คน (ค.ศ. 2010)
# พระเจ้าย็องนยูแห่งโคกูรยอ
พระเจ้าย็องนยู  เป็นจักรพรรดิองค์ที่ 27 แห่งอาณาจักรโคกูรยอ หรือ เกาหลีโบราณ ทรงขึ้นครองราชย์ในปี ค.ศ. 618 (พ.ศ. 1161) ต่อจากพระเจ้าย็องยัง ทรงครองราชย์ 24 ปี เสด็จสวรรคตในปี ค.ศ. 642 (พ.ศ. 1185)
# ตราแผ่นดินของคาซัคสถาน
ตราแผ่นดินของคาซัคสถาน  ประกาศใช้อย่างเป็นทางการเมื่อวันที่ 4 มิถุนายน พ.ศ. 2535. ออกแบบโดย ฌันดาเบก แมเลอเบคอฟ และ โชตา แวลีคานอฟ. ในการประกวดตราแผ่นดินครั้งนี้ มีแบบที่ส่งเข้าประกวดถึง 245 ผลงาน และ มีเพียง 67 ผลงานที่เข้าสู่รอบชิงชนะเลิศ 

thumb|right|200px|ตราแผ่นดินของสาธารณรัฐสังคมนิยมโซเวียตคาซัค
ตราดังกล่าวเรียกว่า ชาเงอรัค , ส่วนยอดของกระโจม เรียกว่า เยิร์ต (yurt; คาซัค: киiз үй / kiız üi/ คีเยิซ อึย), พื้นของตราดังกล่าวเป็นสีฟ้า(ล้อมรอบด้วยแสงรัศมีสีทองของดวงอาทิตย์) มีอุเวิค (รองรับ) เป็นยูนิคอร์นสีทองสยายปีกที่ได้รับแรงบันดาลใจจากโทลปาร์ (คาซัค: Тұлпар; Tulpar). วงกลมสีฟ้าที่ปรากฏบนตราแผ่นดิน หมายถึง ชีวิต และ ความมุ่งมั่น. ส่วนชาเงอรัค หมายถึง ครอบครัวที่มีความอบอุ่น สันติภาพ และ สันติสุข 

การออกแบบชาเงอรัค ดังกล่าวคล้ายคลึงกับ ธงชาติคีร์กีซสถาน; หรือเรียกว่า ทึนดึก 

สีของธงชาติทั้งสองที่ใช้ในตราดังกล่าวคือ: สีทอง และ สีฟ้า. รัศมีสีทองของดวงอาทิตย์ สื่อถึง ความก้าวหน้าของประชาชนชาวคาซัค, ส่วนสีฟ้า หมายถึง ความพร้อมเพรียง, สันติภาพ, มิตรภาพ และ ความเป็นปึกแผ่น 

ใต้ตราแผ่นดินดังกล่าว มีนามชื่อประเทศเป็นอักษรละตินว่า QAZAQSTAN
# ตราแผ่นดินของคีร์กีซสถาน
ตราแผ่นดินของคีร์กีซสถาน ประกาศใช้อย่างเป็นทางการเมื่อวันที่ 2 มิถุนายน พ.ศ. 2535 หลังแยกตัวออกจากสหภาพโซเวียต ตราแผ่นดินเป็นสีน้ำเงิน สีฟ้าของชาวคีร์กีซ หมายถึง ความกล้าหาญและความบริสุทธิ์ (มีนัยใกล้เคียงกับธงชาติคาซัคสถานและตราแผ่นดินของคาซัคสถาน) ด้านซ้ายและขวาของตรานั้นมีช่อดอกฝ้ายกับรวงข้าวสาลีรองรับ ที่ส่วนยอดและส่วนล่างมีนามชื่อประเทศเป็นอักษรซีริลลิกว่า (Kyrgyz Respublikasy)

ตรงกลางมีภูเขาเตียนชาน ("Tian Shan") ภายใต้แสงรัศมีของดวงอาทิตย์ช่วงรุ่งอรุณ โดยมีนกเหยี่ยวกำลังสยายปีกบินรองรับภูเขาเตียนชาน ส่วนท่าบินของนก หมายถึงวิสัยทัศน์ของชาติที่ก้าวไปข้างหน้าอย่างทรงพลัง

ประวัติ
ก่อนหน้าที่จะได้รับอิสรภาพจากสหภาพโซเวียต เดิมคีร์กีซสถานได้ใช้ตราแผ่นดินของสาธารณรัฐโซเวียต ในช่วงระหว่างการเปลี่ยนถ่ายอำนาจ สัญลักษณ์ค้อนเคียวที่สื่อถึงการปฏิวัติรัสเซีย พ.ศ. 2460 ได้ถูกตัดออก แบบตราแผ่นดินปัจจุบันได้ดัดแปลงแก้ไขและยังคงลักษณะบางอย่างของตราเดิมในสมัยโซเวียตคีร์กีซ เช่น ช่อดอกฝ้ายกับรวงข้าวสาลี และภูเขาเตียนชาน

ดูเพิ่ม
 ตราแผ่นดินของสาธารณรัฐสังคมนิยมโซเวียตคีร์กีซ
 ธงชาติคีร์กีซสถาน
# การหายใจ
การหายใจเป็นกระบวนการซึ่งนำอากาศเข้าหรือออกจากสิ่งมีชีวิตที่ต้องการออกซิเจนต้องการไปเพื่อปลดปล่อยพลังงานผ่านการหายใจระดับเซลล์ในรูปเมแทบอลิซึมโมเลกุลพลังงานสูง เช่น กลูโคส การหายใจเป็นเพียงกระบวนการเดียวซึ่งส่งออกซิเจนไปยังที่ที่ต้องการในร่างกายและนำคาร์บอนไดออกไซด์ออก อีกกระบวนการหนึ่งที่สำคัญเกี่ยวข้องกับการเคลื่อนที่ของเลือดโดยระบบไหลเวียน การแลกเปลี่ยนแก๊สเกิดขึ้นในถุงลมปอดโดยการแพร่ของแก๊สระหว่างแก๊สในถุงลมและเลือดในหลอดเลือดฝอยปอด เมื่อแก๊สที่ละลายนี้อยู่ในเลือด หัวใจปั๊มเลือดให้ไหลไปทั่วร่างกาย นอกเหนือไปจากการนำคาร์บอนไดออกไซด์ออก การหายใจส่งผลให้เกิดการสูญเสียน้ำจากร่างกาย อากาศที่หายใจออกมีความชื้นสัมพัทธ์เท่ากับ 100% เพราะน้ำแพร่ข้ามพื้นผิวที่ชุ่มชื้นของทางเดินหายใจและถุงลมปอด

อากาศที่หายใจเข้าไปประกอบด้วยไนโตรเจน 78% ออกซิเจน 20.95% และก๊าซอื่นๆ ในปริมาณเล็กน้อย รวมถึงอาร์กอน คาร์บอนไดออกไซด์ นีออน ฮีเลียม และไฮโดรเจน ก๊าซที่หายใจออกประกอบด้วยคาร์บอนไดออกไซด์ 4-5% ซึ่งประมาณร้อยเท่าของปริมาณที่หายใจเข้าไป ปริมาณออกซิเจนลดลงประมาณหนึ่งในสี่, หรือ 4% ถึง 5%, ของปริมาณอากาศทั้งหมด

การหายใจอัตโนมัติสามารถยกเลิกได้ในระดับจำกัดโดยการเลือกหรือสำหรับการช่วยเหลือในการว่ายน้ำ, การพูด, การร้องเพลง หรือการฝึกเสียงอื่นๆ เป็นไปไม่ได้ที่จะกดความต้องการหายใจจนถึงสภาวะไฮโปเซีย แต่การฝึกฝนสามารถปรับปรุงความสามารถในการกลั้นหายใจได้ มีหลักฐานว่าการฝึกการหายใจอย่างมีสติช่วยในการผ่อนคลายและลดความเครียด แต่ยังไม่มีหลักฐานที่ยืนยันว่ามีประโยชน์อื่นใดต่อสุขภาพ นอกจากนี้ยังมีรีเฟล็กซ์อื่นๆ ที่ควบคุมการหายใจอัตโนมัติ การลงไปในน้ำ โดยเฉพาะใบหน้าในน้ำเย็น จะทำให้เกิดปฏิกิริยาที่เรียกว่า รีเฟล็กซ์การดำน้ำ ผลลัพธ์เริ่มต้นของสิ่งนี้คือการปิดทางเดินหายใจเพื่อป้องกันการไหลเข้าของน้ำ

รูปแบบการหายใจที่แตกต่างกันมักเกิดขึ้นตามอารมณ์บางประเภท เนื่องจากความสัมพันธ์นี้ ผู้เชี่ยวชาญในสาขาต่างๆ เชื่อว่าพวกเขาสามารถส่งเสริมอารมณ์บางอย่างได้โดยการใช้รูปแบบการหายใจที่มักจะสอดคล้องกับอารมณ์นั้นๆ ตัวอย่างเช่น และเป็นคำแนะนำที่พบบ่อยที่สุดก็คือว่า การหายใจลึกขึ้น ซึ่งใช้การทำงานของกระบังลมและท้องมากขึ้น สามารถช่วยในการผ่อนคลายได้ ในระหว่างการออกกำลังกาย รูปแบบการหายใจที่ลึกขึ้นปรับตัวเพื่อให้การดูดซับออกซิเจนมากขึ้น เหตุผลเพิ่มเติมสำหรับการรับเอารูปแบบการหายใจที่ลึกขึ้นคือการเสริมสร้างแกนกลางของร่างกาย ในกระบวนการหายใจลึก กระบังลมของหน้าอกจะอยู่ในตำแหน่งที่ต่ำกว่าในแกนกลาง และสิ่งนี้ช่วยในการสร้างความดันในช่องท้องซึ่งเสริมสร้างส่วนเอวของกระดูกสันหลัง
# การร่วมประเวณีทางหน้าอก
การร่วมประเวณีทางหน้าอก  หรือ พะอิซุริ  เป็นกิจกรรมทางเพศประกอบโดยถูไถเสียดสีอวัยวะเพศชายอยู่ในร่องอกผู้หญิง เพื่อกระตุ้นกามารมณ์ หรือเพื่อถึงแก่ความเสียวสุดยอด

คำ "พะอิซุริ" เป็นภาษาตลาด ใช้ดาษดื่นในวัฒนธรรมญี่ปุ่นประเภทอะนิเมะและมังงะเป็นต้น มีความหมายตามตัวอักษรว่า "สำเร็จความใคร่ด้วยหน้าอก" (breast-urbation) โดยคำ "พะอิ"  นั้นมาจาก "อปไป"  ซึ่งเป็นคำตลาดอันมีความหมายว่า "หน้าอก" (boobs) และตัดมาจากถ้อยคำว่า "อปไป นิ ดะซุ"  แปลว่า "(น้ำกาม) แตก ณ ร่องนม"Bacarr, 2004, p. 150Constantine, 1992, p. 110 ในภาษาอังกฤษ คำตลาดทั่วไปที่ใช้เรียกกิจกรรมทำนองนี้ คือ "breast fucking" ส่วนคำตลาดท้องถิ่นนั้น ในสหรัฐอเมริกาเรียก "titty-fucking" หรือ "titfuck" และในสหราชอาณาจักรเรียก "tit wank" หรือ "French fuck"Godson, page 96.

พะอิซุริอาจเป็นบทนำไปสู่กิจกรรมทางเพศมากกว่านั้น หรืออาจจบเท่านั้นก็ได้ และมักกระทำร่วมกับเฟอเลชิโอ (fellatio) หรือการเร้ากามารมณ์ด้วยปาก เช่น อม, ดูด หรือเลีย

เฉพาะพะอิซุรินั้น เมื่อว่ากันโดยลักษณะแล้ว ก่อความเสี่ยงให้เกิดโรคส่งผ่านทางเพศสัมพันธ์ (sexually transmitted infection) น้อยมาก เพราะไม่มีการสัมผัสโดยตรงระหว่างเยื่อเมือก, ระหว่าง (transsexual) กับน้ำหล่อลื่น (homosexuales) หรือน้ำกาม  Kelly, Jeffrey A; 1995: 345-352. จากการศึกษาพฤติกรรมการใช้ถุงยางอนามัยในประเทศนิวซีแลนด์ เมื่อลูกค้าบอกปัดไม่สวมถุงยางอนามัย บรรดาผู้ขายตัวเพื่ออามิสมักจะให้ลูกค้าประกอบกิจกรรมทางเพศอย่างอื่นที่มิใช่การสมสู่ด้วยอวัยวะเพศแทน และหนึ่งในกิจกรรมทางเลือกเช่นว่านั้น ก็คือ พะอิซุริ ซึ่งมักกระทำโดยหญิงที่มีหน้าอกใหญ่ มุ่งหมายจะให้ลูกค้ารู้สึกเสมือนร่วมประเวณีอยู่กับอวัยวะเพศหญิงจริง ๆDavis, 1996, pages 125-127 ในความเป็นจริงมันสัญญาณติดต่อทางเพศสัมพันธ์เช่นโรคเอดส์.
# วัดเขายี่สาร
วัดเขายี่สาร ตั้งอยู่ที่ตำบลยี่สาร อำเภออัมพวา จังหวัดสมุทรสงคราม เป็นวัดที่ตั้งอยู่บริเวณภูเขาลูกเดียวของจังหวัด ภายในวัดมีวิหารพระพุทธบาท 4 รอย สร้างในสมัยอยุธยาตอนปลาย บานประตูเป็นไม้จำหลักเป็นรูปลายก้านขด กับลายสาน พระอุโบสถ มีลายปูนปั้นสวยงาม ส่วนบนยอดเขา เป็นที่ประดิษฐานพระพุทธไสยาสน์ ที่พระบาทมีเพียง 9 นิ้ว ว่ากันว่า นิ้วที่ 10 อยู่ที่วัดใหญ่สุวรรณาราม จังหวัดเพชรบุรี เพราะที่นั่นมีพระพุทธรูปที่มีพระบาท 11 นิ้ว นับเป็นสิ่งศักดิ์สิทธิ์ที่ชาวบ้านให้ความนับถืออย่างมาก นอกจากนี้ในบริเวณวัด ยังมีพิพิธภัณฑ์บ้านยี่สาร ที่จัดแสดงวิถีชีวิตของชาวบ้านยี่สารอีกด้วย วัดเขายีสาร
# การเดือด
การเดือดเป็นการกลายเป็นไออย่างรวดเร็วของของเหลว ซึ่งเกิดขึ้นเมื่อของเหลวได้รับความร้อนจนถึงจุดเดือด อุณหภูมิที่ความดันไอของของเหลวนั้นเท่ากับความดันแวดล้อมที่กดลงบนของเหลว ขณะที่อุณหภูมิต่ำกว่าจุดเดือด ของเหลวจะระเหยขึ้นจากพื้นผิว แต่ที่จุดเดือด ฟองไอ (vapor bubble) มาจากของเหลวทั้งหมด ปรากฏการณ์นี้เกิดขึ้นได้เมื่อความดันไอสูงพอที่จะชนะความดันบรรยากาศ เพื่อที่ฟองจะสามารถขยายได้ ดังนั้น ความแตกต่างระหว่างการกลายเป็นไอกับการเดือด คือ "กลไก" มากกว่าทางอุณหพลศาสตร์ จุดเดือดของของเหลวจะลดต่ำลงเมื่อความดันแวดล้อมลดลง ตัวอย่างเช่น โดยการใช้ปั๊มสุญญากาศหรือที่ระดับความสูง
# มาสด้า โครโนส
มาสด้า โครโนส(Mazda Cronos) เป็นรถยนต์ซีดานขนาดกลาง ที่ผลิตโดย มาสด้า ในช่วงระหว่างปี พ.ศ. 2534 - 2538 โดยใช้เครื่องยนต์ 2000 ซีซี มีทั้งตัวถังแบบ 4 ประตูและ 5 ประตู มีทั้งเครื่องยนต์ 4 สูบและV6 และใช้ระบบเกียร์ธรรมดา 5 สปีด และเกียร์อัตโนมัติ 4 สปีด ซึ่งรถรุ่นนี้พัฒนามาจากมาสด้า คาเพลลา  

ในประเทศไทย เคยนำมาขายในช่วงเวลาหลังจากที่เปิดตัวในญี่ปุ่นได้ 1 ปี โดยมีทั้งรุ่น 4 ประตูและ 5 ประตู ซึ่งก็ได้รับความนิยมมากพอสมควร แต่ก็เงียบไป โดยเป็นรถยนต์นำเข้าจากประเทศญี่ปุ่น

หลังจากที่ยุติการผลิตโครโนสทั่วโลกแล้ว ทั้งในญี่ปุ่น ประเทศไทยและทั่วโลก ก็ได้นำมาสด้า คาเพลลามาผลิตขายต่อก่อนที่คาเพลลาจะเลิกผลิตในปี พ.ศ. 2545

คโรนโส
# ประสิทธิ์ วุฒินันชัย
ประสิทธิ์ วุฒินันชัย (เกิด 8 สิงหาคม พ.ศ. 2500) อดีตสมาชิกสภาผู้แทนราษฎรจังหวัดเชียงใหม่

 ประวัติ 
ประสิทธิ์ เกิดเมื่อวันที่ 8 สิงหาคม พ.ศ. 2500 เป็นบุตรของนายมี และนางศรี วุฒินันชัย มีพี่น้อง 8 คน สำเร็จการศึกษาศิลปศาสตรบัณฑิต สาขาศิลปศาสตร์ มหาวิทยาลัยราชภัฏเชียงราย สมรสและหย่า มีบุตร 3 คน

 งานการเมือง 
ประสิทธิ์ วุฒินันชัย อดีตเป็นสมาชิกสภาจังหวัด ลงเลือกตั้งสมาชิกสภาผู้แทนราษฎรติดต่อกันมาหลายครั้งแต่ไม่ได้รับเลือกตั้ง อาทิ พ.ศ. 2544 ในสังกัดพรรคราษฎรประกาศคุณสมบัติผู้สมัคร ส.ส. และ พ.ศ. 2548 สังกัดพรรคประชาธิปัตย์ โดยพ่ายให้กับนายสันติ ตันสุหัช จากพรรคไทยรักไทย ทั้งสอง 2 ครั้ง ซึ่งในปี พ.ศ. 2544 ได้รับคะแนนเป็นอันดับที่ 3 ได้คะแนนน้อยกว่านายสันติ ตันสุหัช และนายมานะ แพรสกุล อดีต ส.ส. จากพรรคประชาธิปัตย์

ต่อมาหลังจากเหตุการณ์ยุบพรรคไทยรักไทย ในการเลือกตั้ง พ.ศ. 2550 นายสันติได้ย้ายไปลงสมัครในนามพรรคมัชฌิมาธิปไตย ทำให้นายประสิทธิ์ได้เข้ามาลงสมัครในนามพรรคพลังประชาชนรายชื่อผู้สมัคร ส.ส. จังหวัดเชียงใหม่ และได้รับเลือกตั้งเป็นครั้งแรก

และได้รับเลือกตั้งต่อเนื่องในปี 2554 และ 2562กกต.ประกาศผลการเลือกตั้ง ส.ส.2562 เป็นทางการ  349 เขต

ประสิทธิ์ มีบทาทในการร่วมเป็นคณะกรรมาธิการวิสามัญพิจารณาศึกษาปัญหาที่ดินและการออกเอกสารสิทธิในที่ดิน สภาผู้แทนราษฎรไทย ชุดที่ 25

ประสิทธิ์ วุฒินันชัย ถูกคณะกรรมการ ป.ป.ช. ชี้มูลความผิดในกรณีทุจริตโครงการก่อสร้างสนามกีฬาอเนกประสงค์ฟุตบอลโกลหนู สตรีทซอคเกอร์ (สนามหญ้าเทียม) ปีงบประมาณ 2556 ขององค์กรปกครองส่วนท้องถิ่น ในพื้นที่ อ.ฝางและอ.แม่อายสืบสวนความจริง : คดีเด่นป.ป.ช. ประสิทธิ์ วุฒินันชัย ทุจริตสตรีทซอคเกอร์

 สมาชิกสภาผู้แทนราษฎร 
ประสิทธิ์ วุฒินันชัย ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงใหม่ สังกัดพรรคพลังประชาชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงใหม่ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงใหม่ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ , เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๘, ๒ ธันวาคม ๒๕๕๔
# เจ้าบ้าน เจ้าเรือน
เจ้าบ้านเจ้าเรือน เป็นนวนิยายแนวพีเรียด ดราม่า สยองขวัญ จากบทประพันธ์โดย แก้วเก้า ผลิตโดย บริษัท ฮูแอนด์ฮู จำกัด เขียนบทโทรทัศน์ ปราณประมูล กำกับการแสดงโดย รัญญา ศิยานนท์ นำแสดงโดย เจษฎาภรณ์ ผลดี, ศรีริต้า เจนเซ่น, พศุตม์ บานแย้ม, รินลณี ศรีเพ็ญ, ณัฐรัฐ โมริส เลอกรอง, กุลณัฐ กุลปรียาวัฒน์, ณัฏฐพัชร วิพัธครตระกูล, ศุภักษร ไชยมงคล, เจสัน ยัง และนักแสดงมากฝีมืออีกคับคั่งหล่อข้ามชาติ! 'ติ๊ก เจษฎาภรณ์' ฟิตติ้งละครพีเรียด เจ้าบ้านเจ้าเรือน ออกอากาศทุกวันพุธ - พฤหัสบดี เวลา 20.20 - 22.50 ทาง สถานีวิทยุโทรทัศน์ไทยทีวีสีช่อง 3 เริ่ม 2 มีนาคม พ.ศ. 2559 - 20 เมษายน พ.ศ. 2559

รายละเอียดละครโทรทัศน์
 ผลิตโดย : บริษัท ฮู แอนด์ ฮู จำกัด
 บทประพันธ์โดย : แก้วเก้า
 บทโทรทัศน์โดย : ปราณประมูล
 กำกับการแสดงโดย : รัญญา ศิยานนท์
 ควบคุมการผลิตโดย : วรายุฑ มิลินทจินดา
 ออกอากาศ : ทุกวันพุธ-พฤหัสบดี เวลา 20.20 น. ทางไทยทีวีสีช่อง 3

รายชื่อนักแสดง
 เจษฎาภรณ์ ผลดี  รับบท ไรวินท์
 ศรีริต้า เจนเซ่น  รับบท  แพรขาว  โอฬารอิทธิพรพาณิชย์
 พศุตม์  บานแย้ม  รับบท  สาโรจน์
 รินลณี ศรีเพ็ญ  รับบท  สีนวล
 ณัฐรัฐ โมริส เลอกรอง  รับบท  พัสกร  โอฬารอิทธิพรพาณิชย์
 กุลณัฐ กุลปรียาวัฒน์  รับบท  เขมินี  โอฬารอิทธิพรพาณิชย์
 ณัฏฐพัชร วิพัธครตระกูล  รับบท  มารตี
 ศุภักษร ไชยมงคล  รับบท  มาตา
 เจสัน ยัง  รับบท  ลลิต
 ขวัญฤดี กลมกล่อม  รับบท  คุณนายวารี  (แม่ของรวินท์)
 รมิดา ประภาสโนบล  รับบท  น้าน้อย
นันท์นภัส เลิศนามเชิดสกุล รับบท เพ็ญชมพู
 ศุกล ศศิจุลกะ  รับบท  แรม (พ่อของไรวินท์)
 ดุสิตา อนุชิตชาญชัย  รับบท  สุดสวาท
 ฉัตตญา ไพรหิรัญ  รับบท  รัมภา
 รัดเกล้า แจ่มอุลิตรัตน์  รับบท  บัวนาง
 ด.ญ.จิรดา โมแรน  รับบท  หนูชมพู (ตอนเด็ก)
 ดวงตา ตุงคะมณี  รับบท  คุณนายแถบทิพย์  โอฬารอิทธิพรพาณิชย์
 ศกุนตลา เทียนไพโรจน์ รับบท  ดิว
 ไปรมา รัชตะ  รับบท  มะลิ
 สุรินทร คารวุตม์  รับบท  ต๊อก
 นันทวัน เมฆใหญ่ รับบท  ยายเกสร
 อรัญญา ประทุมทอง  รับบท  เนย
 ดวงหทัย ศรัทธาทิพย์  รับบท  ป้าสมพร
 ณัฐฐิรา จิวระโมไนย์กุล  รับบท  นลิน
 ณัฐนี สิทธิสมาน  รับบท  ประไพ
 สมมาตร ไพรหิรัญ  รับบท  หลวงไผท
 ปาริฉัตร ไพรหิรัญ รับบท  คุณนายประสม
 ศศิมา สุรทรัพย์มณี  รับบท  จารุวรรณ
 เมริยา มุ่งศิริ  รับบท
 วิมลพันธ์ ชาลีจังหาญ  รับบท  ปี
 นักแสดงรับเชิญ 
 บรมวุฒิ หิรัญยัษฐิติ  รับบท  เจ๊ยอด
 ปรารถนา บรรจงสร้าง  รับบท  หวานหวาน
 กันต์ดนย์ อะคาซาน  รับบท  ป๊อป
 นฤมล นิลวรรณ  รับบท  แม่ชีบุญมา
 น้ำเงิน บุญหนัก  รับบท  คุณหญิงจีบ
 สุกัญญา นาคสนธิ์  รับบท  คุณป้าใหญ่
 เสกสรร สุทธิจันทร์ รับบท  เท็น (สามีของดิว)
 ปวรพัฒน์ จารุศักดิ์วีรกุล รับบท อาเล็ก
 อมรเทพ ศุภพร  รับบท  เสมียนชาย
 วุฒิ คงคาเขตร  รับบท  ลุงแคล้ว
 เฉลิมศักดิ์ เทียนมณี  รับบท  ลุงผาด
 อพิชญา ป้านแก้ว  รับบท  อุ่ม
 คุณากร เกิดพันธุ์  รับบท  อาเผดิม
 นินท์วริศ กิตติชัยวรางค์กูร  รับบท  ไรวินท์ (ตอนวัยรุ่น)
 ด.ญ.เปมิกา วรรณสนธยา  รับบท  ยัยหนู
 ด.ช.ภูชิ ทองดี  รับบท  อาเล็ก (ตอนเด็ก)
 ด.ช.จักริน โมแรน  รับบท  ลูกชายของชมพู
 ด.ช.ธิติวัฒน์ ลิ้มพิมพ์เพราะ  รับบท  ไรวินท์ (ตอนเด็ก)
# ทะเลบิสมาร์ก
ทะเลบิสมาร์ก (Bismarck Sea) เป็นทะเลทางตะวันตกเฉียงใต้ของมหาสมุทรแปซิฟิก ทางตอนเหนือของปาปัวนิวกินี ล้อมรอบเกาะต่าง ๆ ของกลุ่มเกาะบิสมาร์ก ตั้งชื่อเพื่อเป็นเกียรติให้กับ ออทโท ฟอน บิสมาร์ค นายกรัฐมนตรีแห่งเยอรมนี ในการรบที่ทะเลนี้ในวันที่ 3 และ 4 มีนาคม ค.ศ. 1943 ในสงครามโลกครั้งที่สอง เครื่องบินของฝ่ายพันธมิตรสามารถทำลายกองเรือญี่ปุ่นได้ราบเรียบ เป็นการขัดขวางการขยายอำนาจทางทะเลของญี่ปุ่นในบริเวณนั้นอย่างได้ผล
# ไกเซอร์วอลเซอร์
ไกเซอร์วอลเซอร์, โอปุส 437 (; วอลซ์จักรพรรดิ) เป็นเพลงวอลซ์โดยโยฮันน์ ชเตราสส์ ที่สอง แต่งขึ้นเพื่อใช้บรรเลงในงานเลี้ยงที่จัดขึ้นโดยจักรพรรดิฟรันซ์ โยเซฟที่ 1 แห่งออสเตรีย ในโอกาสที่เสด็จเยือนเยอรมนี เมื่อเดือนสิงหาคม ค.ศ. 1889 ในฐานะพระราชอาคันตุกะในสมเด็จพระจักรพรรดิวิลเฮล์มที่ 2 แห่งเยอรมนี The Emperor Waltz (Kaiser-Walzer)  ใช้บรรเลงเป็นสัญลักษณ์แทนมิตรภาพระหว่างสองประเทศ  

เดิมชเตราสส์ตั้งชื่อเพลงนี้ว่า Hand in Hand แต่ผู้ตีพิมพ์โน้ตดนตรีของชเตราสส์แนะนำให้ใช้ชื่อ Kaiser-Walzer ให้มีความหมายเป็นกลาง สามารถนำไปใช้บรรเลงในงานของกษัตริย์พระองค์อื่นได้ด้วย  ผลงานชิ้นนี้ออกแสดงครั้งที่เบอร์ลิน เมื่อวันที่ 21 ตุลาคม ค.ศ. 1889

ชเตราสส์ได้เรียบเรียงงานชิ้นนี้เป็นพิเศษให้เหมาะสำหรับการนั่งฟัง นอกเหนือจากเพลงวอลซ์ทั่วไปที่ใช้สำหรับการเต้นรำ AMG AllMusic Guide to Classical Music: Kaiser-Walzer (Emperor Waltz), for orchestra, Op. 437 (RV 437)